શેરબજાર નીચલા સ્તરેથી રિકવર થયું છે. ઇન્ફોસિસ અને ટીસીએસના રિઝલ્ટ અપેક્ષા કરતાં સારા આવતાં બજારને સપોર્ટ મળ્યો છે અને તેના કારણે આઇટી ઇન્ડેક્સનું પર્ફોર્મન્સ સારું રહ્યું હતું. સપ્તાહમાં આઇટી ઇન્ડેક્સમાં ૪.૯૦ ટકાનો સુધારો નોંધાતો જોવા મળ્યો છે. ગ્લોબલ માર્કેટમાં નેગેટિવ ન્યૂઝને ભારતી શેરબજારે ડિસ્કાઉન્ટ કર્યો છે. ટ્રેન્ડ જોતાં બજાર ઉપર તેજી કરનારાઓની પકડ છે. આગામી દિવસોમાં શેરબજારમાં પોઝિટિવ ચાલ જોવા મળી શકે છે, જોકે ખાસ કોઇ મોટો સુધારો જોવાની કે ઘટાડો આવવાની શક્યતા ખૂબ જ ઓછી છે.